cyanic-selkie/wikianc huggingface dataset:
მენჯის აბანოები
მართკუთხა მოყვანილობის დარბაზის დანარჩენ სივრცეს პროფილირებული, დეკორატიული მონაკვეთებით დანაწევრებული პლაფონი ფარავს. აგურით ამოყვანილი კედლების ნაწილზე ფრაგმენტულად შემორჩენილია ორნამენტული სახეებით გაფორმებული, რომბისებრი მოყვანილობის, ჩამოსხმული ფილები და ასეთივე მასალით შესრულებული, კედლის ზედა ნაწილში მოცემული კარნიზი, რომელიც შედგენილია შეწყვილებული ლილვების და ფრიზულად განვითარებული სტილიზებული ფოთლოვანი ორნამენტის კომბინაციით. დარბაზის კედლის სიბრტყეები დანაწევრებულია სამკუთხა ფრონტონით დასრულებული, კრონშტეინებით გაფორმებული და პროფილირებულ ჩარჩოში მოქცეული მართკუთხა ფანჯრის ღიობებით. ნაგებობის კიდეებში მოქცეული, მართკუთხა გეგმარების შვერილი მონაკვეთების ინტერიერი გაყოფილია სამ ნაწილად, რომლებიც ერთმანეთთან დაკავშირებულია გრძივ კედლებში მოქცეული მართკუთხა კარის ღიობებით. ამათგან, შუა მონაკვეთი, შედარებით მაღალია, კედლის ზედა მონაკვეთში პროფილირებული კარნიზი მიუყვება და გადახურულია კამარულად. კამარის შიდა სიბრტყე დანაწევრებულია ნერვიურებით და ქვედა რეგისტრში განლაგებული ლუნეტების ნახევარწრიული ღიობებით. ამავე სივრცის განივ კედელში დატანებულია მართკუთხა სარკმლის ღიობი. მის ზემოთ კი, კამარის დონეზე მოქცეული ნახევაწრიული კედლის სიბრტყეზე გაჭრილია ლუნეტი. ნაგებობის შვერილ მონაკვეთებს შორის მოქცეული ფასადები დანაწევრებულია კედელში გაჭრილი მართკუთხა ფანჯრის ღიობებით და შედარებით წინ წამოწეული, მასიური არქიტრავის მზიდი დორიული სვეტებით. განაპირა, შვერილი მასების მთავარ ფასადზე გამოიყოფა შუა, ფრონტონით დასრულებული მაღალი მონაკვეთი (სამკუთხა ფრონტონით დასრულებული მართკუთხა ფანჯრის ღიობით და მის თავზე წარმოდგენილი, პროფილირებული ჩარჩოთი აქცენტიდებული ნახევარწრიული ლუნეტით) და პარაპეტით დასრულებული, რუსტირებული პილასტრებით შემოსაზღვრული გვერდითა, შედარებით დაბალი მონაკვეთები (ცალკეული მონაკვეთის ფასადზე წარმოდგენილია დორიულ ნახევარსვეტებს შორის მოქცეული, ნახევარწრიული გეგმარების თაღოვანი ნიში და მათ ზემოთ მოცემული ანტაბლემენტი, ორრეგისტრად გაყოფილი სადა არქიტრავით და დენტიკულების მწკრივით შემკული თაროკარნიზით). მათი გვერდითი ფასადები კი დანაწევრებულია რუსტირებულ პილასტრებს შორის მოქცეული მართკუთხა ფანჯრის ღიობებით. აღნიშნულის გაგრძელებაზე, ნაგებობის ძირითადი კორპუსის უკანა მხარეს მოქცეულია ორი, წაგრძელებული მართკუთხედის გეგმარების შვერილი ფლიგელი, რომელთა ფასადებზე მოცემულია დორიული სვეტები და მართკუთხა ღიობებს შორის არსებულ სიბრტყეებზე აღმართული დორიული ნახევარსვეტები.
რესურსები ინტერნეტში
კატეგორია: სენაკის მუნიციპალიტეტის არქიტექტურული ძეგლები
ცენტრალური ანატოლიის რეგიონი
300px|მინი|ცენტრალური ანატოლიის გეოგრაფიული რეგიონი ცენტრალური ანატოლიის რეგიონი (İç Anadolu Bölgesi) — თურქეთის ერთ-ერთი გეოგრაფიული რეგიონი, მდებარე ქვეყნის ცენტრალურ ნაწილში.
მახასიათებლები
ცენტრალური ანატოლიის რეგიონი ხასიათდება:
კატეგორია:თურქეთის რეგიონები
ახალსოფლის ეკლესიის წარწერა
ახალსოფლის ეკლესიის წარწერა — ძველი ქართული ასომთავრული წარწერა, რომელიც თეთრიწყაროს მუნიციპალიტეტის სოფელ ახალსოფლის ეკლესიის გალავანში ჩატანებულ ქვაზე აღმოჩნდა, დაახლოებით, X-XI საუკუნეებისა.
წარწერა
წარწერა სამსტრიქონიანია:
ანუ:
დახასიათება
პალეოგრაფიული თვალსაზრისით წარწერა ხასიათდება იმით, რომ მასში ლ გრაფემა ნუსხურია (შდრ. ფიის წმინდა თევდორეს ეკლესიის წარწერა). ენობრივი თვალსაზრისით საყურადღებოა ისტორიული /აჲ/ დიფთონგის აი გრაფემათა მიმდევრობით გადმოცემა. გვხვდება საინტერესო ფრაზეოლოგიზმი: თუალისა დატკბობა.
დათარიღება
ექვთიმე თაყაიშვილი თვლიდა, რომ წარწერა ბაგრატ IV-ს მეფობის ხანით (1027–1072) თარიღდება. ა. ბაქრაძისა და ს. ბოლქვაძის აზრით, წარწერაში მოხსენიებული ბაგრატი ბაგრატ III-ა. ისინი წარწერას 975–1014 წლებისად მიიჩნევენ. ნ. შოშიაშვილი ფიქრობს, რომ წარწერა X საუკუნის ბოლო მეოთხედს განეკუთვნება.
ლიტერატურა
კატეგორია:ქართული წარწერები
1
1 (ერთი) წელი — ქორინიკონით XI მოქცევის 285 წელი.
Rhytidoponera aciculata
Rhytidoponera aciculata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
მონსენიორ-იტურისის მუნიციპალიტეტი
მონსენიორ-იტურისის მუნიციპალიტეტი (Municipio Monseñor Iturriza) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 907 კმ². 2001 წლის მოსახლეობის აღწერის მიხედვით მონსენიორ-იტურისის მუნიციპალიტეტში ცხოვრობდა 17 774 ათასი ადამიანი. მოსახლეობის სიმჭიდროვე შეადგენს 19,6 ადამიანს 1 კვადრატულ კილომეტრზე. მთავარი ქალაქია ჩიჩირივიჩე.
იხილეთ აგრეთვე
კატეგორია:ფალკონის შტატის მუნიციპალიტეტები
კრივა-პალანკა
ისტორია
ქალაქი დაარსდა 1633 წელს ბაირამ-ფაშას ბრძანების საფუძველზე.
ღირსშესანიშნაობა
ქალაქის ცენტრიდან 2 კმ-ის მოშორებით დგას შუა საუკუნეების არქიტექტურისა და ისტორიის შესანიშნავი ძეგლი — ოსოგოვოს მონასტერი.
სქოლიო
კატეგორია:ჩრდილოეთ მაკედონიის ქალაქები
დავითიანი
დემოგრაფია
2014 წლის აღწერის მონაცემებით სოფელში ცხოვრობს 498 ადამიანი.
სქოლიო
კატეგორია:ზუგდიდის მუნიციპალიტეტის სოფლები
ეიაფიარდარსისლა
ეიაფიარდარსისლა (Eyjafjarðarsýsla) — სისლა ისლანდიაში. ეიაფიარდარსისლა მდებარეობს ისლანდიის ჩრდილოეთ ნაწილში, მისი ფართობი 3930 კმ² შეადგენს. ეიაფიარდარსისლას შემადგენლობაში შედის კუნძული გრიმსეი, სათემოების უმრავლესობა მთელ ეია-ფიორდზე. უდიდესი ქალაქებია აკურეირი და დალვიკი.
რესურსები ინტერნეტში
კატეგორია:ისლანდიის ოლქები
გრანდ-კასი
გრანდ-კასი (Grande Casse) — მთა სავოიის ალპებში, საფრანგეთის აღმოსავლეთ ნაწილში. ვანუაზის მასივის უმაღლესი წერტილი. სიმაღლე 3855 მ. 1860 წლის 8 აგვისტოს მთა პირველად დაიპყრეს უილიამ მეთიუზმა, მიშელ კრომ და ფავრმა. კალთებზე ეშვება მყინვარები.
რესურსები ინტერნეტში
კატეგორია:საფრანგეთის მთები კატეგორია:ალპები
პრუტის ლაშქრობა
250px|მინიატიურა|პრუტის ლაშქრობის რუკა. პრუტის ლაშქრობა (Прутский поход) — რუსეთის ჯარების ოპერაცია რუსეთ-ოსმალეთის 1710-1713 წლების ომის დროს. გაიმართა 1711 წელს. პოლტავის ბრძოლაში შვედების დამარცხების შემდეგ კარლ XII-მ ავსტრიისა და საფრანგეთის დიპლომატიის დახმარებით შეძლო თურქთა ჩათრევა რუსეთთან ომში (1710 წლის 20 ნოემბერი). რუსეთის არმია პეტრე I-ის სარდლობით ჩავიდა ქალაქ იასიში ოსმალეთის არმია და ყირიმელთა ცხენოსანი ჯარი პეტრე I-ს შეხვდნენ მდინარე პრუტზე და 9 ივლისს ალყა შემოარტყეს. 12 ივლისს დაიდო ზავი. რუსეთის ჯარმა მიიღო თავისუფალი წასვლის უფლება. თურქებმა დაიბრუნეს აზოვი, ტაგანროგი. რუსეთმა დაკარგა შავ ზღვაზე ვაჭრობის უფლება. საომარი მდგომარეობა 1713 წლამდე გაგრძელდა, რადგან სულთანი არ დათანხმდა ამ პირობებს. 1713 წლის ადრიანოპოლის საზავო ხელშეკრულება დაიდო 1711 წლის ხელშეკრულების საფუძველზე.
ლიტერატურა
კატეგორია:რუსეთ-ოსმალეთის ომები კატეგორია:რუსეთის ბრძოლები კატეგორია:ოსმალეთის ბრძოლები კატეგორია:XVIII საუკუნის ბრძოლები
ნაჯაფ ბეი ვაზიროვი
ნაჯაფ ბეი ფათალი ოღლუ ვაზიროვი (Nəcəf-bəy Vəzirov; დ. 17 თებერვალი, 1854 წელი, შუშა, რუსეთის იმპერია — გ. 9 ივლისი, 1926 წელი, ბაქო, აზერბაიჯანი) — აზერბაიჯანელი დრამატურგი და ჟურნალისტი.
ბიოგრაფია
ვაზიროვი 1854 წლის 17 თებერვალს დაიბადა შუშაში (მაშინდელი ელიზავეტპოლის მაზრა, რუსეთის იმპერია, დღევანდელი აზერბაიჯანი), სწორედ აქ მიიღო მან დაწყებითი განათლება. 12 წლის ასაკში შევიდა სკოლაში და შემდეგ ის გაგზავნეს კოლეჯში, სადაც სწავლობდა რუსულ ანბანს.
1868 წელს ვაზიროვი ბაქოში ჩავიდა. ბაქოში მან სწავლა დაიწყო, სადაც მას სტიპენდია და საცხოვრებელი გამოუყვეს. მან დაამთავრა ბაქოს გიმნაზია (საშუალო სკოლა) ვერცხლის მედლით.
შემდეგ ვაზიროვი ჩაირიცხა პეტროვსკო-რაზუმოვსკაიას სოფლისა და სატყეო მეურნეობის აკადემიაში სანქტ-პეტერბურგში. სანქტ-პეტერბურგში ამინდის პირობების გამო ის ავად გახდა. ვაზიროვის მოვლა რუსმა ქალმა დაიწყო. 1874 წელს ვაზიროვი მოსკოვში გადავიდა და „ პეტროვსკის აკადემიაში “ ჩაირიცხა. მაშინ მას მხოლოდ 80 მანეთი ჰქონდა. აქედან 50 სწავლის საფასურს დაახარჯა. როცა ფული აღარ ჰქონდა, ქუჩებში ხალიჩის ქვეშ ეძინა. მალევე მან გამოცდა ჩააბარა და მას სტიპენდია დაუნიშნეს.
1870-იან წლებში სწავლის დასრულების შემდეგ, ვაზიროვმა მიიღო ტყის მეთვალყურის თანამდებობა დილიჯანში (დღევანდელი სომხეთი), მაგრამ მალე გაათავისუფლეს პეტროვსკო-რაზუმოვსკაიას აკადემიის კურსდამთავრებულების მიმართ ხელისუფლების უნდობლობის გამო.
სამსახურიდან გათავისუფლების შემდეგ ის დაინტერესდა ლიტერატურით და დაიწყო წიგნების წერა. თავის ერთ-ერთ წიგნში ის წერს: „თუ არ მოვკვდები და ცოცხალი დავრჩები, გავაგრძელებ წერას და დავაფასებ მათ, ვინც თვალყურს ადევნებდა და კითხულობდა ჩემს ნაწარმოებებს". შემდეგ ვაზიროვი გადავიდა ბაქოში და გაიარა სამართლის კურსი, რამაც საშუალება მისცა ემუშავა ადვოკატად საქალაქო სასამართლოში. მან ასევე დაიწყო სტატიებისა და ესეების გამოქვეყნება ახლად დაარსებულ აზერბაიჯანულ გაზეთ „ აკინჩში “.
იმ დროისთვის ვაზიროვს უკვე დაწერილი ჰქონდა რამდენიმე დრამატული ნაწარმოები, ძირითადად კომედიები, რომლებშიც წარმოდგენილი იყო იმდორინდელი სტუდენტებისა და ოჯახების ყოველდღიური ცხოვრება. 1890-იანი წლებიდან მოყოლებული ვაზიროვის ლიბერალური შეხედულებები პოლიტიკაზე გავლენას ახდენს მის შემოქმედებაზე. ვაზიროვი აგრძელებს მირზა ფათალი ახუნდოვის მიერ წამოწყებულ ტრადიციას, რომელსაც ახასიათებს რეალისტური იდეების შემოტანა აზერბაიჯანულ ლიტერატურაში.
ის თავის პირველ ტრაგედიაში სახელწოდებით Musibat-i Fakhraddin (,,ფახრადინის მწუხარება", 1896) ეხება ფანატიზმის თემას, რომელიც თრგუნავს ახალგაზრდებს, რომლებიც იბრძვიან რეაქციისა და უმეცრების წინააღმდეგ. ეს ნაწარმოები აზერბაიჯანულ ლიტერატურაში რეალისტური ტრაგედიის ჟანრის პირველ ნიმუშად ითვლება. თავის შემდგომ ნაშრომებში, როგორიცაა Pahlivan-i Zamana (,,ჩვენი დროის გმირები", 1900) მან გააკრიტიკა სამთავრობო ინსტიტუტების კორუმპირებული ბუნება და პატრიარქალური სოციალური სისტემის ნარჩენები.
მისი ბოლო ნაშრომი Tazaasrin ibtidasi („ახალი საუკუნის დასაწყისი“, 1924 წ.) დაიწერა მას შემდეგ, რაც აზერბაიჯანი საბჭოთა კავშირის შემადგენლობაში შევიდა და ქალთა ემანსიპაციას მიეძღვნა.
ლენქორანის სახელმწიფო დრამატული თეატრი ნაჯაფ ბეი ვაზიროვის სახელს ატარებს.
სქოლიო
კატეგორია:დაბადებული 17 თებერვალი კატეგორია:დაბადებული 1854 კატეგორია:აზერბაიჯანელი დრამატურგები კატეგორია:აზერბაიჯანელი ჟურნალისტები კატეგორია:გარდაცვლილი 9 ივლისი კატეგორია:გარდაცვლილი 1926
კლეპესტიხა
კლეპესტიხა (Клепестиха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 16 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
სალებელი
სალებელი — სოფელი საქართველოში, თელავის მუნიციპალიტეტში, (თეთრი წყლების თემი). მდებარეობს გომბორის ქედის ჩრდილო-აღმოსავლეთ კალთაზე. ზღვის დონიდან 1340 მეტრი, თელავიდან 20 კილომეტრი. 2014 წლის აღწერის მონაცემებით სოფელში არავინ არ ცხოვრობს.
სქოლიო
კატეგორია:თელავის მუნიციპალიტეტის ნასოფლარები
შავი ზღვის რეგიონი
მინი|300პქ|შავი ზღვის გეოგრაფიული რეგიონი შავი ზღვის რეგიონი (Karadeniz Bölgesi) — თურქეთის ერთ-ერთი გეოგრაფიული რეგიონი, მდებარე ქვეყნის ჩრდილოეთ ნაწილში.
მახასიათებლები
შავი ზღვის რეგიონი ხასიათდება:
რესურსები ინტენრეტში
კატეგორია:თურქეთის რეგიონები
პალმასოლის მუნიციპალიტეტი
პალმასოლის მუნიციპალიტეტი (Municipio Palmasola) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 194 კმ². 2001 წლის მოსახლეობის აღწერის მიხედვით პალმასოლის მუნიციპალიტეტში ცხოვრობდა 6 340 ათასი ადამიანი. მოსახლეობის სიმჭიდროვე შეადგენს 32,68 ადამიანს 1 კვადრატულ კილომეტრზე. მთავარი ქალაქია პალმასოლო.
იხილეთ აგრეთვე
კატეგორია:ფალკონის შტატის მუნიციპალიტეტები
როსტომ საგინაშვილი
როსტომ საგინაშვილი (დ. 21 დეკემბერი, 1940 — გ. 13 თებერვალი, 2022) — ქართველი მომღერალი (ტენორი).
როსტომ საგინაშვილის მიერ შესრულებული „ჩაკრულოს“ ჩანაწერი მთელ საბჭოთა კავშირში ერთადერთი სიმღერა აღმოჩნდა, რომელიც 1977 წელს კოსმოსურმა ხომალდმა „ვოიაჯერმა“ ოქროს ფირფიტით, მზის სისტემაში გაიტანა.
ბიოგრაფია
როსტომ საგინაშვილი გურჯაანის რაიონის სოფელ კოლაგში დაიბადა. სკოლის დამთავრების შემდეგ სწავლობდა თბილისში, მოსე თოიძის სახელობის სახელოსნოში, პარალელურად სპორტით იყო დაკავებული და ჭიდაობას ეუფლებოდა. ტექნიკუმის დამთავრების შემდეგ გურჯაანის სამშენებლო ტრესტში დაიწყო მუშაობა. ქართულ ხალხურ სიმღერებს სამოყვარულოდ ასრულებდა და საკუთარი სურვილით გურჯაანის კულტურის სახლში მივიდა სინჯებზე, სადაც ხელმძღვანელობამ პირველივე მოსმენით მიიღო ანსამბლში.
გურჯაანის ანსამბლის თბილისში გამართულ ერთ-ერთ საკონონკურსო გამოსვლას ჯანო ბაგრატიონი და საქართველოს ხალხური სიმღერისა და ცეკვის სახელმწიფო ანსამბლის სამხატვრო ხელმძღვანელი ანზორ კავსაძე ესწრებოდნენ, რომელიც ანსამბლის საფრანგეთში გასტროლისთვის ეძებდა ნიჭიერ მუსიკოსებს და შესთავაზა საგინაშვილს ანსამბლში სინჯებზე მისვლა, სადაც შესარჩევი სიმღერა საგინშვილმა ანსამბლის პირველ ტენორთან, მიშიკუნა გოშაძესთან ერთად შეასრულა და პირველივე სინჯით ჩაირიცხა ანსამბლში.
განსაკუთრებით ნაყოფიერი იყო ანსამბლში როსტომ საგინაშვილის თანამშრომლობა ილია ზაქაიძესთან, მათ მიერ დუეტში შესრულებული ხალხური სიმღერები არნახული პოპულარობით სარგებლობდა მსმენელში. მათ რეპერტუარში ერთ-ერთი გამორჩეული ადგილი ეკავა „ჩაკრულოს“, რომლის ერთ-ერთი საკონცერტო შესრულების ჩანაწერიც, კოსმოსური პროექტ „ვოიაჯერის“ ფარგლებში ოქროს ფირფიტით, 1977 წელს მზის სისტემაში გაიგზავნა. ჩანაწერი საქართველოს ხალხური სიმღერისა და ცეკვის სახელმწიფო ანსამბლის ამერიკაში გასტროლის დროს, 1974 წელს, თუმცა შემსრულებლები იმის შესახებ, რომ ეს ჩანაწერი კოსმოსში გაუშვეს არ იყვნენ და მხოლოდ მოგვიანებით გაიგეს.
როსტომი აქტიურად იყო დაკავებული სამოყვარულო ფოტოგრაფიით და საკუთარ ზენიტის აპარატზე „ერისიონის“ საგასტროლო მოგზაურობების უნიკალური კადრები აქვს აღბეჭდილი.
როსტომ საგინაშვილი გარდაიცვალა 2022 წლის 13 თებერვალს.
რესურსები ინტერნეტში
კატეგორია:დაბადებული 21 დეკემბერი კატეგორია:დაბადებული 1940 კატეგორია:გარდაცვლილი 13 თებერვალი კატეგორია:გარდაცვლილი 2022 კატეგორია:ქართველი მომღერლები კატეგორია:გურჯაანის მუნიციპალიტეტში დაბადებულები
ევტიქი (ალექსანდრიის პატრიარქი)
ევტიქი ალექსანდრიელი (ბერძ. Πατριάρχης Ευτύχιος, არაბ. سعيد بن البطريق‎‎ — საიდ იბნ-ბატრიკ («პატრიკიოსის ძე»)) (დ. 10 სექტემბერი, 876 — გ. 11 მაისი, 940) — ალექსანდრიის პატრიარქი 933—940 წლებში. ავტორი სამედიცინო, საღვთისმტეყველო და ისტორიული თხზულებებისა. ევტიქის თხზულებები გამოცემულია Patrologia Graeca-ს 111-ე ტომში.
ევტიქი დაიბადა ქალაქ ფუსტატში, სახელი გაითქვა, როგორც ექიმმა და ისტორიკოსმა. წერდა არაბულ ენაზე. 933 წელს არჩეულ იქნა ალექსანდრიის პატრიარქად, ცნობილია თავისი ბრძოლით კოპტი–იაკობიტების წინააღმდეგ.
შემორჩენილია ევტიქის წიგნები მედიცინაში, ქრისტიანული მარხვების, აღდგომისა და დღესასწაულების შესახებ მსჯელობები, საუბარი ქრისტიანსა და ურწმუნოს შორის (ე. ი. მართლმადიდებელსა და იაკობიტებს შორის). ყველაზე მეტად ცნობილია მისი მოკლე საზოგადო ისტორია (სამყაროს შექმნიდან 937 წლამდე), რომელსაც იცნობენ სახელით – «ნაზმ-ალ-ჯავაჰირი». ეს ისტორიული ქრონიკა შეიცავს ბევრ ფასეულ ცნობას აღმოსავლეთის და, კერძოდ, ალექსანდრიის შესახებ.
ევტიქის დროს მოხდა საპატრიარქო ბიბლიოთეკის რეორგანიზაცია. ევტიქიმ მისცა ბიბლიოთეკას ის სახე, რომელიც მას დღეს აქვს.
ვორონეჟი
ვორონეჟი (Воро́неж) — ქალაქი დასავლეთ რუსეთში. 2002 წლის მონაცემებით ქალაქის მოსახლეობა შეადგენს 848,752 ადამიანს. რუსეთის ქალაქებს შორის მოსახლეობის მიხედვით 16-ე ადგილი უკავია, საშუალო სიმჭიდროვე კმ²-ზე შეადგენს 1,438 ადამიანს. ქალაქის ფართობი შეადგენს 590.43 კმ²-ს. ვორონეჟიდან 223 კილომეტრში მდებარეობს ქალაქი ტამბოვი, ხოლო 710 კილომეტრში მდებარეობს უკრაინის ქალაქი ლუგანსკი. ქალაქი გაშენებულია მდინარე ვორონეჟის ნაპირებზე. ვორონეჟის ყველაზე ცხელი თვეებია ივნისი და ივლისი, ხოლო ყველაზე ცივი თვეებია იანვარი და თებერვალი. ქალაქის ყოველწლიური ნალექების რაოდენობა შეადგენს 559 მმ-ს. ვორონეჟი არის ვორონეჟის ოლქის ადმინისტრაციული ცენტრი.
ისტორია
ქალაქი ვორონეჟი დაარსდა 1585 - 1586 წლებში, მეფე თედორე I-ის მიერ. XVII საუკუნეში რუსეთის იმპერატორმა პეტრე I დიდმა დაიწყო ბრძოლა ტერიტორიის გასაფართოვებლად და აზოვის ზღვაზე გასასვლელად, ამ ბრძოლებში ქალაქი ვორონეჟი მნიშვნელოვან როლს ასრულებდა.
მეორე მსოფლიო ომში ფაშისტურმა გერმანიამ შეძლო ამ ქალაქის დაკავება, ვორონეჟიდან ხორციელდებოდა ფაშისტების შეტევა ქალაქ სტალინგრადზე.
სქოლიო
კატეგორია:ვორონეჟის ოლქის ქალაქები
Rhytidoponera aenescens
Rhytidoponera aenescens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ამორებიეტა-ეჩანო
ამორებიეტა-ეჩანო (Amorebieta-Echano, Zornotza) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის დურანგესადოს კომარკის შემადგენლობაში. ფართობი — 58,46 კმ². მოსახლეობა — 19 529 კაცი (2020 წ.).
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
ბანოვანი (მრავალმნიშვნელოვანი)
საკუთარი სახელი ბანოვანი შეიძლება აღნიშნავდეს:
ბანტენგი
ბანტენგი (Bos javanicus) — წყვილჩლიქოსანი ცხოველი ძროხისებრთა ოჯახისა. სხეულის სიგრძე უკუდოდ 2 მ-მდეა, სიმაღლე მინდაოში 1,5 მ. ხარი მორუხო-მურა ფერისაა, ფური მოწითალო-მურა. გავრცელებულია მალაკისა და ინდოჩინეთის ნახევარკუნძულებსა და აგრეთვე მალაის არქიპელაგის კუნძულებზე. ცხოვრობს ვაკისა და მთის ტყეებში ზღვის დონიდან 2000 მ-მდე. ბანტენგის მოშინაურებული ფორმა, ე. წ. „ბალის საქონელი“ (მიმდინარეობს კუნძულ ბალის სახელწოდებიდან), უმთავრესად სახორცეა.
სქოლიო
კატეგორია:ჩვეულებრივი ძროხა
სამხედრო დანაშაული
სამხედრო დანაშაული (ზოგიერთ წყაროში აღნიშნულია როგორც ომის დანაშაული) — დანაშაულის სახე, რომელიც ჩადენილია შეიარაღებული კონფლიქტის მიმდინარეობის დროს. აღნიშნული დანაშაულები ძირითად შემთხვევაში არღვევენ ომის ან საერთაშორისო ჰუმანიტარული სამართლის კანონებსა და ნორმებს. სამხედრო დანაშაულების უმეტესობა ჩადენილია არამებრძოლი, სამოქალაქო და მშვიდობიანი მოსახლეობის წინააღმდეგ. სამხედრო დანაშაულებანი მოიცავს: მკვლელობებს, წამებას, გაუპატიურებას, მძევლად აყვანასა, იძულებით შრომას და ა. შ.
პასუხისმგებლობა სამხედრო დანაშაულებისათვის და ტრიბუნალები
პირველი მსოფლიო ომის შემდეგ, ვერსალის საზავო ხელშეკრულებით, გერმანიის სახელმწიფოს დაეკისრა ვალდებულება თავად გაესამართლებინა სამხედრო დანაშაულების ჩადენაში ბრალდებული პირები. აღნიშნულის საფუძველზე, 1921 წელს გაიმართა ლაიფციგის სასამართლო პროცესები, თუმცა სამხედრო დანაშაულში ბრალდებული 901 პირიდან 888 გამართლდა ან გათავისუფლდა. შესაბამისად, მხოლოდ ერთეული პირები მისცეს პასუხისგებაში ჩადენილი დანაშაულებისათვის.
მეორე მსოფლიო ომის შემდეგ, საერთაშორისო სასამართლო პროცესებმა გაცილებით დიდი მასშტაბები შეიძინა, რითიც დაიწყო საერთაშორისო სისხლის სამართლისა და მისი ინსტიტუტების ჩამოყალიბების პროცესი. განსაკუთრებით აღსანიშნავია, ნიურნბერგისა და ტოკიოს პროცესები და მათ ფარგლებში შექმნილი საერთაშორისო სამხედრო ტრიბუნალების საქმიანობა.
ნიურნბერგის პროცესის ფარგლებში, საერთაშორისო სამხედრო ტრიბუნალი შეიქმნა საბჭოთა კავშირის, ამერიკის შეერთებული შტატების, დიდი ბრიტანეთისა და საფრანგეთის შეთანხმებით. ყურადსაღებია, რომ ნიურნბერგის პროცესზე ნაცისტური გერმანიის პოლიტიკური ელიტა გასამართლდა არა გერმანული კანონმდებლობით, არამედ ახლად შემოღებული საერთაშორისო სამართლებრივი ნორმებით და მათ მიენიჭათ საერთაშორისო დამნაშავეების სტატუსი.
ტოკიოს პროცესი, წარმოადგენდა იაპონიის საერთაშორისო სამხედრო დამნაშავეთა სასამართლო პროცესს, რომლებმაც საერთაშორისო დანაშაული ჩაიდინეს მშვიდობის, ადამიანურობის, ომის კანონებისა და ჩვეულებათა წინააღმდეგ. აღნიშნული პროცესის ფარგლებში მოქმედებდა საერთაშორისო სამხედრო ტრიბუნალი, რომელიც შეიქმნა მეორე მსოფლიო ომში გამარჯვებულ სახელმწიფოთა საერთაშორისო შეთანხმების საფუძველზე.
1990-იან წლებში, მას შემდეგ რაც ნაცისტური გერმანიის ლიდერები ნიურნბერგის სასამართლოს წინაშე წარსდგნენ, ხოლო იაპონელი ოფიციალური პირები ტოკიოში გასამართლდნენ, ნახევარი საუკუნის განმავლობაში პირველად შეიქმნა საერთაშორისო სისხლის სამართლის ორი ტრიბუნალი, რომელთა უფლებამოსილებად განისაზღვრა, ბრალდებულების გასამართლება იმ სამხედრო დანაშაულებისათვის, რომლებიც ჩაიდინეს კონკრეტულ კონფლიქტებში.
ყოფილი იუგოსლავიისათვის შექმნილი საერთაშორისო სისხლის სამართლის ტრიბუნალი, დაფუძნებულია ჰააგაში, შეიქმნა გაეროს უშიშროების საბჭოს 808 რეზოლუციით, 1993 წლის თებერვალში. მისი იურისდიქცია შეზღუდულია ყოფილ იუგოსლავიაში 1991 წლის შემდეგ ჩადენილი დანაშაულებრივი ქმედებებით და მოიცავს დანაშაულთა ოთხ კატეგორიას: 1949 წლის ჟენევის კონვენციის სერიოზული დარღვევები, ომის კანონებისა და ჩვეულებების დარღვევები, გენოციდი და დანაშაულები კაცობრიობის წინააღმდეგ.
ყოფილი იუგოსლავიის საერთაშორისო სისხლის სამართლის ტრიბუნალის მიერ, განხილულ საქმეებს შორის უმნიშვნელოვანესია ყოფილი იუგოსლავიის პრეზიდენტის სლობოდან მილოშევიჩის საქმის განხილვა, რომელსაც გენოციდის, კაცობრიობის წინააღმდეგ ჩადენილი დანაშაულებისა და ომის წარმართვის კანონებისა და წესების უხეში დარღვევის ბრალდებები წაუყენეს.
რუანდის საერთაშორისო სისხლის სამართლის ტრიბუნალი, დაფუძნებულია არუშაში (ტანზანია), შეიქმნა უშიშროების საბჭოს 955-ე რეზოლუციით 1994 წლის ნოემბერში. მისი იურისდიქცია შეზღუდულია რუანდაში ან რუანდის მოქალაქეების მიერ მეზობელ სახელმწიფოებში 1994 წელს ჩადენილი დანაშაულებით. ის მოიცავს სამი კატეგორიის დანაშაულებს, როგორც ეს განსაზღვრულია ტრიბუნალის სტატუტში: გენოციდი; დანაშაულები კაცობრიობის წინააღმდეგ და 1949 წლის ჟენევის კონვენციების საერთო მე-3 მუხლისა და II დამატებითი ოქმის დარღვევები, რომლებიც შეეხება არასაერთაშორისო შეიარაღებულ კონფლიქტებს.
სამხედრო დანაშაულების თანამედროვე ცნების ჩამოყალიბება
სამხედრო დანაშაულების ცნების ჩამოყალიბებაში უმნიშვნელოვანესი როლი შეასრულა, ნიურნბერგის საერთაშორისო სამხედრო ტრიბუნალის წესდებამ, სადაც სამხედრო დანაშაულებანი განიმარტა, როგორც ომის კანონების ან ადათ-წესების დარღვევა, რომელიც მოიცავს, მაგრამ არ შემოიფარგლება შემდეგი სახის დანაშაულებით: მკვლელობა, ოკუპირებულ ტერიტორიაზე მცხოვრები სამოქალაქო მოსახლეობისადმი არასათანადო მოპყრობა, მათი დეპორტაცია მონური შრომის გამოყენების მიზნით ან ნებისმიერი სხვა მიზნით, სამხედრო ტყვეებისადმი არასათანადო მოპყრობა, მათი მკვლელობა, მძევლების აყვანა, საზოგადოებრივი ან კერძო საკუთრების ძარცვა, ქალაქების, დასახლებების ან სოფლების განადგურება, რომლებიც არ გამომდინარეობდა სამხედრო აუცილებლობით.
ნიურნბერგის საერთაშორისო სამხედრო ტრიბუნალის მიერ, პირველად განისაზღვრა, რომ ზემოაღნიშნული დანაშაულებისათვის, მათ შორის, სამხედრო დანაშაულებისათვის, პასუხისმგებლობის დაკისრება შესაძლებელია და უნდა განხორციელდეს ინდივიდუალურად. პირველად განხორციელდა სახელმწიფოს ხელმძღვანელ პირთა სისხლის სამართლის პასუხისმგებლობაში მიცემა უმძიმესი საერთაშორისო დანაშაულების ჩადენისთვის. ტრიბუნალის წესდების თანახმად, საერთაშორისო სამართლის წინააღმდეგ ჩადენილი ზემოაღნიშნული დანაშაულებები ჩაიდინეს კონკრეტულმა პირებმა და არა აბსტრაქტულმა წარმონაქმნებმა, შესაბამისად მხოლოდ იმ პირების დასჯით, რომლებიც ამგვარი დანაშაულების ჩადენაში არიან მხილებულნი, შესაძლებელი იქნება მომავალში საერთაშორისო სამართლის დებულებების შესრულება. ასევე, ნიურნბერგის პროცესზე პირველად იქნა გამოყენებული პრინციპი, რომლის თანახმადაც პასუხისმგებლობისგან არ თავისუფლდება პირი, რომელიც ასრულებდა დანაშაულებრივ ბრძანებას.
ნიურნბერგის საერთაშორისო სამხედრო ტრიბუნალის წესდებით ჩამოყალიბებული ზემოაღნიშნული პრინციპები, რომლებიც ასევე აისახა  ტრიბუნალის განაჩენში, გაეროს გენერალურმა ასამბლეამ, 1946 წლის 11 დეკემბერს და 1947 წლის 27 ნოემბერს მიღებული რეზოლუციებით აღიარა საერთაშორისო სამართლის პრინციპებად.
ნიურნბერგის პროცესზე აღიარებული პრინციპები, საფუძვლად დაედო 1968 წელს მიღებულ კონვენციას „სამხედრო დანაშაულთა და კაცობრიობის წინააღმდეგ ჩადენილ დანაშაულთა მიმართ ხანდაზმულობის ვადის გამოუყენებლობის შესახებ“.
1949 წლის 12 აგვისტოს ჟენევის კონვენციები
შემდგომ ნაბიჯს, სამხედრო დანაშაულების ცნების ჩამოყალიბებაში, წარმოადგენდა 1949 წლის 12 აგვისტოს მიღებული ჟენევის ოთხი კონვენცია. ჟენევის კონვენციების შემუშავებამ შესაძლებელი გახადა სამხედრო დანაშაულების მასშტაბების გარკვევა. ჟენევის 1949 წლის კონვენციები და მათი დამატებითი ოქმები, განსაზღვრავენ ომისა და შეიარაღებული კონფლიქტების მიმდინარეობის წესებს და იცავენ იმ პირთა უფლებებს, რომლებიც არ მონაწილეობენ საბრძოლო მოქმედებებში. ჟენევის პირველი კონვენციით, მოქმედ არმიაში დაჭრილთა და ავადმყოფთა ხვედრის გაუმჯობესების შესახებ, იკრძალება სამხედრო ნაწილების დაჭრილი და ავადმყოფი მებრძოლების, სამხედრო ტყვეებსა და მშვიდობიან მოსახლეობის სიცოცხლის ხელყოფა და მათი წამება. აღნიშნული პირები უზრუნველყოფილნი უნდა იყვნენ სათანადო სამედიცინო მომსახურებითა და მოვლით.
ჟენევის მეორე კონვენცია შეეხება, ზღვაში შეიარაღებული ძალების შემადგენლობიდან დაჭრილთა, ავადმყოფთა და გემის დაღუპვის შედეგად წყალში აღმოჩენილ პირთა ბედის გაუმჯობესებას.
ჟენევის 1949 წლის მესამე კონვენციით კი, რომელიც შეეხება ტყვეთა რეჟიმს, შეიარაღებული კონფლიქტის შედეგად, სამხედრო ტყვეობაში აღმოჩენილ პირებს, განსაზღვრულია რომ ზემოაღნიშნულ პირებს უნდა მოეპყრონ ჰუმანურად, დაიცვან მათი ღირსება, უზრუნველყონ შესაბამისი საკვებით. დაუშვებელია ტყვეების წამება, მათზე ძალადობა და შეურაცხყოფის მიყენება. კონვენციის თანახმად, ანალოგიური მოპყრობაა განსაზღვრული იმ პირთათვის, რომლებიც ტყვედ ჩავარდნენ საომარი მოქმედებების მიმდინარეობის პერიოდში, მათი პროფესიული საქმიანობის შესრულებისას, მაგალითად ჟურნალისტები და ექიმები.
ჟენევის მეოთხე კონვენცია, ომის დროს სამოქალაქო მოსახლეობის დაცვის შესახებ, ფოკუსირებულია ომის დროს სამოქალაქო პირების უფლებების დაცვაზე. კონვენციის თანახმად, შეიარაღებული კონფლიქტის მონაწილე მხარეებმა, ყოველთვის უნდა განასხვაონ ერთმანეთისგან სამხედრო პირები და მშვიდობიანი მოსახლეობა. მხარეებმა ყველა ძალისხმევა უნდა გამოიყენონ, რათა კონფლიქტის მიმდინარეობის მიუხედავად, სამოქალაქო პირებს შეუნარჩუნდეთ ნორმალური ცხოვრების პირობები, დაცულნი იყვნენ სიცოცხლის ხელყოფის, წამების, ძარცვის, რეპრესიებისა და ტყვეობისაგან.
რომის წესდება
1998 წლის 17 ივლისს გაერთიანებული ერების ორგანიზაციის უფლებამოსილ წარმომადგენელთა დიპლომატიურ კონფერენციაზე მიღებულ, სისხლის სამართლის საერთაშორისო სასამართლოს რომის წესდების მე-8 მუხლში გაიწერა სამხედრო დანაშაულებანის კრისტალიზებული, უნივერსალური და ზუსტი ფორმულირება.
სისხლის სამართლის საერთაშორისო სასამართლოს რომის წესდების მე-8 მუხლის მე-2 ნაწილის თანახმად, „სამხედრო დანაშაულები“ ნიშნავს, 1949 წლის 12 აგვისტოს ჟენევის კონვენციების მძიმე დარღვევებს, კერძოდ, რომელიმე ქვემოთ ჩამოთვლილ ქმედებას, რომელიც მიმართულია იმ პირების ან საკუთრების წინააღმდეგ, რომლებიც დაცულნი არიან ჟენევის კონვენციის შესაბამისი დებულებით. ასეთ ქმედებებს განეკუთვნება: განზრახ მკვლელობა; წამება ან არაადამიანური მოპყრობა, მათ შორის ბიოლოგიური ექსპერიმენტები; მძიმე ტანჯვის, სხეულის მძიმე დაზიანების ან ჯანმრთელობისთვის ზიანის მიყენება; საკუთრების უკანონო, უაზრო და ფართომასშტაბიანი განადგურება და მითვისება, რაც არ არის გამართლებული სამხედრო აუცილებლობით; სამხედრო ტყვის ან სხვა დაცული პირის იძულება, იმსახუროს მოწინააღმდეგე სახელმწიფოს შეიარაღებულ ძალებში; სამხედრო ტყვის ან სხვა დაცული პირისთვის სამართლიანი და ნორმალური სასამართლო განხილვის უფლების განზრახ ჩამორთმევა; უკანონო დეპორტაცია ან გადაადგილება ან უკანონო თავისუფლების აღკვეთა; მძევლების აყვანა.
სამხედრო დანაშაულები საერთაშორისო შეიარაღებული კონფლიქტის დროს
რომის სტატუტის თანახმად, სამხედრო დანაშაულს წარმოადგენს იმ კანონებისა და ჩვეულებების მძიმე დარღვევები, რომლებიც საერთაშორისო სამართლის შესაბამისად გამოიყენება საერთაშორისო შეიარაღებული კონფლიქტების დროს, კერძოდ, ნებისმიერი ქვემოთ ჩამოთვლილი ქმედება:
სამხედრო დანაშაულები არასაერთაშორისო შეიარაღებული კონფლიქტის დროს
რომის სტატუტი განსაზღვრავს ასევე, სამხედრო დანაშაულებათა სახეებს არასაერთაშორისო შეიარაღებული კონფლიქტის მიმდინარეობს შემთხვევებშიც. სტატუტის თანახმად სამხედრო დანაშაულებებს განეკუთვნება არასაერთაშორისო შეიარაღებული კონფლიქტის შემთხვევაში, 1949 წლის 12 აგვისტოს ჟენევის ოთხი კონვენციისათვის საერთო მე-3 მუხლის სერიოზული დარღვევები, კერძოდ, რომელიმე ქვემოთ ჩამოთვლილი ქმედება, ჩადენილი იმ პირთა წინააღმდეგ, რომლებიც აქტიურ მონაწილეობას არ იღებენ საომარ მოქმედებებში, მათ შორის შეიარაღებული ძალების შემადგენლობაში შემავალი იმ პირების წინააღმდეგ, რომლებმაც დაყარეს იარაღი ან აღარ შესწევთ ბრძოლის უნარი ავადმყოფობის, მიღებული ჭრილობის, პატიმრობის ან სხვა მიზეზის გამო: ძალადობა, ჩადენილი ადამიანის სიცოცხლის ან პიროვნების წინააღმდეგ, კერძოდ, ნებისმიერი ფორმით ჩადენილი მკვლელობა, დასახიჩრება, სასტიკი მოპყრობა ან წამება; ადამიანის ღირსების შელახვა, კერძოდ, შეურაცხმყოფელი და დამამცირებელი მოპყრობა; მძევლების აყვანა; განაჩენის გამოტანა ან მისი აღსრულება დადგენილი წესით დაფუძნებული წინასწარი სასამართლო განხილვის გარეშე, იმ ყველა სასამართლო გარანტიის დაცვით, რომლებიც საყოველთაოდ სავალდებულოდ არის აღიარებული.
ზემოაღნიშნული, შეეხება არასაერთაშორისო ხასიათის შეიარაღებულ კონფლიქტებს და ამრიგად არ გამოიყენება შიდა წესრიგის დარღვევისა და დაძაბულობის დროს, როგორიცაა არეულობა, ძალადობის ცალკეული და სპორადული აქტები ან სხვა ანალოგიური ხასიათის აქტები. იგი ეხება შეიარაღებულ კონფლიქტებს სახელმწიფოს ტერიტორიაზე, როდესაც მიმდინარეობს ხანგრძლივი შეიარაღებული კონფლიქტი სამთავრობო ძალებსა და ორგანიზებულ შეიარაღებულ დაჯგუფებებს შორის ან ორ ან მეტ დაჯგუფებას შორის. რომის სტატუტშივე გაწერილია, რომ მსგავსი ვითარების არსებობის შემთხვევაში არაფერი ხელყოფს მთავრობის პასუხისმგებლობას დაიცვას ან აღადგინოს სამართალი და წესრიგი სახელმწიფოში ან ყველა კანონიერი საშუალებით დაიცვას სახელმწიფოს ერთიანობა და ტერიტორიული მთლიანობა.
გარდა ამისა, სტატუტის მე-8 მუხლის მე-2 ნაწილის თანახმად, სამხედრო დანაშაულს წარმოადგენს, არასაერთაშორისო შეიარაღებული კონფლიქტების დროს გამოყენებული საერთაშორისო სამართალით დამკვიდრებული კანონებისა და ჩვეულებების სხვა მძიმე დარღვევები, კერძოდ, რომელიმე ქვემოთ ჩამოთვლილი ქმედება:
სისხლის სამართლის საერთაშორისო სასამართლო
1998 წლის 17 ივლისს ქალაქ რომში, 120 სახელმწიფოს მიერ მიღებული სისხლის სამართლის საერთაშორისო სასამართლოს დამაარსებელი „რომის სტატუტის“, 2002 წლის 1 ივლისს ძალაში შესვლის შედეგად, დაარსდა სისხლის სამართლის საერთაშორისო სასამართლო (ICC), რომლის მთავარ დანიშნულებას საერთაშორისო სისხლის სამართლის ნორმებით გათვალისწინებული დანაშაულის ჩამდენთა დაუსჯელობისთვის ბოლოს მოღება და მსგავსი დანაშაულებების თავიდან აცილების ხელშეწყობა წარმოადგენს.
სისხლის სამართლის საერთაშორისო სასამართლო იურისდიქციას ახორციელებს იმ დანაშაულთა მიმართ, რომლებიც გათვალისწინებულია სისხლის სამართლის საერთაშორისო სასამართლოს რომის წესდებით. ასეთი სახის დანაშაულებს კი წარმოადგენს: გენოციდი; ადამიანურობის წინააღმდეგ მიმართული დანაშული; სამხედრო დანაშაული და აგრესიის დანაშაული.
ობობასნაირნი
ობობასნაირნი (Arachnoidea) — უხერხემლო ცხოველთა კლასი ფეხსახსრიანთა ტიპისა. ობობასნაირთა სხეული 0,1 მმ — 17 მმ აღწევს, გაყოფილია თავმკერდად და მუცლად, იშვიათად შერწყმულია (ტკიპები). უმრავლესობის თავმკერდი დაუნაწევრებელია, იშვიათად — სეგმენტებად დაყოფილი (სოლფუგები). სუნთქავენ ტრაქეებით ან ფილტვებით, იშვიათად ორივეთი. გამოყოფის ფუნქციას ასრულებენ კოქსალური ჯირკვლები და მალპიგის მილები. ნერვული სისტემა წარმოდგენილია ხაზისზედა და ხახისქვეშა ნერვული კვანძით და მუცლის ნერვული ძეწკვით. აქვთ თვალები და მგრძნობიარე ბეწვები. სმენისა და ყნოსვის ორგანოები არა აქვთ (ზოგი ობობას გარდა). ზოგს შხამიანი ჯირკვლები აქვს (მორიელები, ცრუმორიელები, ობობები). ცალსქესიანი ცხოველებია. მრავლდებიან კვერცხით (მორიელები ცოცხლადმშობნი არიან). კლასში 35 ათასამდე სახეობაა, რომლებიც გაერთიანებულია შემდეგ რიგებში: მორიელები, შოლტფეხიანები, სოლფუგები, ცრუმორიელები, მთიბავები, ობობები, ტკიპები. გავრცელებული არიან ყველგან, ბინადრობენ ხმელეთზე, წყლის ობობასა და წყლის ტკიპას გარდა. უმრავლესობა მტაცებელია — იკვებება სხვა ფეხსახსრიანებით, ჭიებით, მოლუსკებით, პატარ-პატარა ქვეწარმავლებით. ზოგი ტკიპა პარაზიტია, ზოგს გადააქვს ადამიანისა და ცხოველების ინფექციური დაავადებანი. წყლის ტკიპები თეზის საკვებია. საქართველოში გავრცელებულია ობობასნაირთა 600-მდე სახეობა.
სამხედრო დანაშაული
სამხედრო დანაშაულები საქართველოში
სისხლის სამართლის საერთაშორისო სასამართლო აწარმოებს გამოძიებას საქართველოში 2008 წლის 1 ივლისიდან 10 ოქტომბრის ჩათვლით შეიარაღებული კონფლიქტის კონტექსტში ჩადენილი ომისა და ადამიანურობის წინააღმდეგ მიმართული დანაშაულების თაობაზე.
ობობასნაირნი
ლიტერატურა
*
სამხედრო დანაშაული
სამხედრო დანაშაულები საქართველოში
სისხლის სამართლის საერთაშორისო სასამართლოს გამოძიება ფოკუსირებულია სავარაუდო დანაშაულებზე, რომელიც ჩადენილია შეიარაღებული კონფლიქტის კონტექსტში, 2008 წლის 1 ივლისიდან 10 ოქტომბრამდე ე. წ. სამხრეთ ოსეთსა და მის გარშემო, მათ შორის: ადამიანურობის წინააღმდეგ მიმართული დანაშაულები: მკვლელობები, იძულებითი გადაადგილება, შევიწროება და სამხედრო დანაშაულები: მშვიდობიან მოსახლეობაზე თავდასხმები, განზრახ მკვლელობა, მშვიდობიან მოსახელობაზე განზრახ შეტევა, ქონების განადგურება და ძარცვა.
საქართველოს და სისხლის სამართლის საერთაშორისო სასამართლოს ურთიერთობას აწესრიგებს საქართველოს კანონი „სისხლის სამართლის საერთაშორისო სასამართლოსთან საქართველოს თანამშრომლობის შესახებ“.
სქოლიო
კატეგორია:საერთაშორისო სისხლის სამართალი კატეგორია:ომის სამართალი კატეგორია:საომარი მოქმედებები კატეგორია:ომის შედეგები
მისტრალი (ქარი)
მინი|250პქ|[[კორპის მუხა|კორპის მუხის ფორმა. მისტრალის გავლენა]] მისტრალი (mistral) — ცივი და მშრალი ჩრდილო-დასავლეთის ქარი, რომელიც უმეტესად ქრის სევენიდან რონის ხეობის გავლით ხმელთაშუაზღვის სანაპიროსკენ საფრანგეთში. რამდენიმე დღის განმავლობაში მისტრალი ქრის უწყვეტლივ და აღწევს ძალიან დიდ სიჩქარეს, დაახლოებით 100 კმ/სთ-მდე. ქრის 2-3 კმ სიმაღლემდე. მეტად ძლიერი და ძირითადად ზამთრის თვეებისთვის დამახასიათებელი ქარია, რომელიც დიდ ზიანს აყენებს სასოფლო-სამეურნეო კულტურას. ზოგჯერ იმდენად ძლიერად ქრის, რომ ფესვებიანად გლიჯავს ხეებს. კატაბატიკური ქარის ნაირსახეობაა.
ლაჟვარდოვანი ნაპირის აღმოსავლეთით მისი გავლენა შესუსტებულია. მისტრალი წარმოიქმნება ატლანტის ანტიციკლონისა და ჩრდილოეთი ზღვის ციკლონის კონტაქტის შედეგად.
რესურსები ინტერნეტში
კატეგორია:ქარები კატეგორია:პროვანსი
ალექსანდერ ვადოში
ალექსანდერ ვაცლავ ვადოში (Aleksander Wacław Ładoś; 27 დეკემბერი, 1891 წელი, ლვოვი, ავსტრია-უნგრეთი - გ. 29 დეკემბერი, 1963 წელი, ვარშავა, პოლონეთი) - პოლონელი პოლიტიკოსი და დიპლომატი, რომელიც 1940– 45 წლებში ხელმძღვანელობდა პოლონეთის ლეგატს შვეიცარიაში. ის იყო ვადოშის ჯგუფის ლიდერი, ჯკგუფი ასევე ცნობილი იყო როგორც Bernese Group. ეს იყო პოლონელი დიპლომატებისა და ებრაული ორგანიზაციების საიდუმლო ჯგუფი, რითაც ეხმარებოდნენ ებრაელებს. ჯგუფი მათ სხვადასხვა ქვეყნის პასპორტს უკეთებდა რათა ხელისუფლების ხელში არ ჩავარდნილიყვნენ.
ბიოგრაფია
მინი|255x255პქ|ვადოშის საფლავი პუჟკის სასაფლაოზე ალექსანდერ ვაცლავ ვადოში დაიბადა ავსტრია-უნგრეთის ქალაქ ლვოვში (ახლანდელი ლვოვი, უკრაინა). ის იყო იან ვადოშის, ფოსტის კლერკისა და ალბინას კალოუსის უმცროსი ვაჟი. მან დაამთავრა ლვოვის IV კლასიკური გიმნაზია. 1913 წელს იგი შეუერთდა პოლონეთის სახალხო პარტიას "პიასტი", გაიცნო მისი ლიდერები ვინსენტ ვიტოსი და იან დობსკი. პირველი მსოფლიო ომის დაწყების შემდეგ იგი შეუერთდა პოლონეთის აღმოსავლეთ ლეგიონს. ავსტრია-უნგრეთის ხელისუფლებამ მას გადასახლება დაუპირა, თუმცა ის გაიქცა შვეიცარიაში და შეწყვიტა სწავლა ლოზანაში, ამავე დროს იყო პოლიტიკურად აქტიური პოლონეთის დიასპორაში. ის დაბრუნდა აწ უკვე დამოუკიდებელ პოლონეთში 1919 წლის გაზაფხულზე, პოლონეთის დიპლომატიურ სამსახურში მუშაობისთვის. 1920 წლის გაზაფხულამდე იგი იყო პლებისციტის დელეგატი ციესტინ სილეზიაში, სპიჩსა და ორავაში.
1920 წლის აპრილიდან ვადოში მუშაობდა პოლონეთის საგარეო საქმეთა სამინისტროს შტაბ-ბინაში ვარშავაში და ცოტა ხნის შემდეგ გახდა მისი პრესსამსახურის უფროსი. 1920-21 წლებში ის მუშაობდა პოლონეთის დელეგაციის მდივნად საბჭოთა რუსეთთან სამშვიდობო მოლაპარაკებებში მინსკში და რიგაში, რომლებმაც გადაწყვიტეს პოლონეთის მეორე რესპუბლიკის სამომავლო საზღვრების შესახებ. ომის შემდეგ, ვადოში გახდა საგარეო საქმეთა სამინისტროს ცენტრალური ევროპის დეპარტამენტის უფროსი და 1923 წლის 9 ოქტომბერს იგი დასახელდა ლატვიის სრულუფლებიან მინისტრად. იოზეფ პიშუდსკის პოლიტიკურმა მოწინაარმდეგემ, ვადოშმა დაკარგა თანამდებობა 1926 წლის მაისში სახელმწიფო გადატრიალების შემდეგ, მაგრამ მალევე მოეწყო პოლონეთის გენერალურ კონსულად მიუნხენში. ჟოზეფ ბეკის საგარეო საქმეთა მინისტრის მოადგილეობის შემდეგ, მალევე გაათავისუფლეს სამსახურიდან. 1931-1939 წლებში მუშაობდა რედაქტორად და კოლონისტად, წერდა სხვადასხვა ოპოზიციურ გაზეთებში. იგი გახდა ჟოზეფ ბეკის მწვავე კრიტიკოსი, რომელმაც იმავდროულად შეცვალა ავგუსტ ზაალესკი საგარეო საქმეთა მინისტრის პოსტზე. ვადოშს მიაჩნდა, რომ პოლონეთი უნდა დაახლოებოდა საბჭოთა კავშირს, როგორც ნაცისტური გერმანიის შესაძლო მოკავშირეს და მხარს უჭერდა ჩეხოსლოვაკიასთან მჭიდრო თანამშრომლობას. პოლიტიკურად ახლოს იყო პრო-დემოკრატიულ და პრო-ფრანგულ ფრონტ მორგესთან, იგი დაუმეგობრდა გენერალ ვლადისლავ სიკორსკის, რომელიც მოგვიანებით გახდა პოლონეთის შეიარაღებული ძალების მთავარსარდალი. პოლონეთში გერმანიის შეჭრის შემდეგ, ვადოში გაემგზავრა რუმინეთში და შეუერთდა პოლონეთის მთავრობას ემიგრაციაში. 1940 წლის 24 მაისიდან 1945 წლის ივლისამდე ის იყო საგანგებო დესპანი და პოლონეთის სრულუფლებიანი მინისტრი შვეიცარიაში. მისი წარდგენიდან მალევე შვეიცარია სრულად მოიცვა ალყამ.
სიკვდილი
1945 წლის ივლისში ვადოშმა ოფიციალურად დაუჭირა მხარი კოალიციურ მთავრობას პოლონეთში და გადადგა ელჩის თანამდებობიდან. პოლონეთში დაბრუნების ნაცვლად, მან შვეიცარიაში დარჩენა გადაწყვიტა. 1946 წლის შემოდგომისთვის ის პარიზის მახლობლად, კლემარტში გადავიდა. იგი დაბრუნდა პოლონეთში 1960 წლის ივლისში, უკვე მძიმედ დაავადებული. ვადოში გარდაიცვალა ვარშავაში, 1963 წლის 29 დეკემბერს და დაკრძალეს პუჟკის სასაფლაოზე.
პეტიტის მუნიციპალიტეტი
პეტიტის მუნიციპალიტეტი (Municipio Petit) — მუნიციპალიტეტი ვენესუელაში, ფალკონის შტატში. წარმოადგენს ფალკონის შტატის 25 მუნიციპალიტეტიდან ერთ-ერთს. ფართობი 1 025 კმ². 2001 წლის მოსახლეობის აღწერის მიხედვით პეტიტის მუნიციპალიტეტში ცხოვრობდა 12 078 ათასი ადამიანი. მოსახლეობის სიმჭიდროვე შეადგენს 11,78 ადამიანს 1 კვადრატულ კილომეტრზე. მთავარი ქალაქია კაბურე.
ალექსანდერ ვადოში
სქოლიო
კატეგორია:დაბადებული 1891 კატეგორია:დაბადებული 27 დეკემბერი კატეგორია:გარდაცვლილი 1963 კატეგორია:გარდაცვლილი 29 დეკემბერი კატეგორია:პოლონელი პოლიტიკოსები კატეგორია:პოლონელი დიპლომატები
პეტიტის მუნიციპალიტეტი
იხილეთ აგრეთვე
კატეგორია:ფალკონის შტატის მუნიციპალიტეტები
ეგეოსის რეგიონი
300პქ|მინი|ეგეოსის გეოგრაფიული რეგიონი ეგეოსის რეგიონი (Ege Bölgesi) — თურქეთის ერთ-ერთი გეოგრაფიული რეგიონი, მდებარე ქვეყნის დასავლეთ ნაწილში.
სუდურ-პინგეიარსისლა
სუდურ-პინგეიარსისლა (Suður-Þingeyjarsýsla) — სისლა ისლანდიაში.
სუდურ-პინგეიარსისლა მდებარეობს ჩრდილოეთ ისლანდიაში, მისი ფართობი შეადგენს 11.134 კმ². ეს ტერიტორიულად ყველაზე დიდი სისლაა ისლანდიაში. სუდურ-პინგეიარსისლას ადმინისტრაციული ცენტრია ქალაქი ჰუსავიკი.
ეგეოსის რეგიონი
რეგიონების მახასიათებლები
კატეგორია:თურქეთის რეგიონები
სუდურ-პინგეიარსისლა
რესურსები ინტერნეტში
კატეგორია:ისლანდიის ოლქები
ვექტორული გამოსახულება
ვექტორული ნახატი არის გამოსახულების წარმოდგენა ისეთი გეომეტრიული ობიექტების (წრფეები, წერტილები, მრავალკუთხედები, ტეხილები, მისთ.) მეშვეობით, რომლებსაც გააჩნია ფორმის, პოზიციის, ფერის და სხვა ისეთი ატრიბუტები, რომლებიც გამოსახულების შექმნის საშუალებას იძლევიან. ამგვარად იგი განსხვავდება რასტრული გამოსახულებისაგან (სხვაგვარად „bitmap“), რომელშიც მუშაობა ხდება პიქსელებზე.
თავისთავად ვექტორული ნახატი ყოველი ვიზუალიზაციისას ხელახლა იხატება, რაც საჭიროებს მანქანურ გამოთვლებს.
ინტერესი მდგომარეობს სურათის ზომით სურვილისამებრ ვარირების შესაძლებლობაში, ყოველგვარი კიბის ეფექტის გარეშე. უარყოფითი მხარე კი არის ის, რომ ფოტორეალისტური გამოსახულების მისაღებად საჭიროა მნიშვნელოვნად დიდი რაოდენობის გამოთვლების წარმოება და დიდი მოცულობის მეხსიერება.
პრინციპი
ვექტორული ნახატის ბაზობრივი პრინციპი მდგომარეობს მარტივი გეომეტრიული ფორმების (წრეწირის ან ელიფსის რკალის, მართკუთხედის სეგმენტის, ბეზიეს მრუდის… ) აღწერაში, რომლებსაც შესაძლებელია მიუსადაგო სხვადასხვა ტრანსფორმაციები: როტაცია, გაბრტყელება, მასშტაბირება.
სპეციალური ეფექტები იძლევიან მოქნილობის საშუალებას: ამოჭიმვა, სარკის ეფექტი, ფორმათა გადაგლუვება და ა. შ.
თითოეული გეომეტრიულ პრიმიტივთაგანი ფლობს გარკვეული რაოდენობის ატრიბუტს (პოზოცია, ფერი, შიდა სივრცე). წარმოდგენისას, პროგრამა იყენებს წრფეებს (ან მრუდებს) და სიბრტყულ ზედაპირებს. ყველა წრფე, ინდივიდუალურად წარმოდგენილია სახასიათო წერტილებით, რომლებიც განსაზღვრავენ მის განტოლებას. ეს მახასიათებელი წერტილები ქმნიან ვექტორს. ამგვარად, ეს განტოლება გამოითვლება კომპიუტერის მიერ და ინახება მისსავე მეხსიერებაში. მაგალითად, ელიფსის დახაზვისას, იგი იარსებებს ორი ფორმით: მათემატიკური ფორმულა მეხსიერებაში და ნახაზი ეკრანზე. ნახაზი შესრულებულია ვექტორის, შტრიხების მახასიათებლების და ზედაპირის ფერის ბრძანებების შესაბამისად. ამგვარად, ყველა ეს პარამეტრი შესაძლოა დამოუკიდებლად შეიცვალოს. ვექტორული წარმოდგენის მეშვეობით შემოდის ნახატის ფენების ცნება. შესაძლებელია მრავალი ფენის ერთმანეთზე დადება, რაც ვერ ხორციელდება bitmap-ში წარმოდგენისას, ვინაიდან მასში მხოლოდ ერთი ფენაა და ყოველი ახალი წერტილი ზევიდან ეწერება ძველს. ეს ცნება ხელახლა შემოტანილი იქნება კარტოგრაფიის სფეროში.
ვექტორული წარმოდგენის პლიუსი მდგომარეობს მის დახვეწილობაში და მიღებული ნახაზის სიზუსტეში. შესაძლებელია თითოეული ხაზის სწრაფი და ერთი ხელის შევლებით მოდიფიცირება. სინამდვილეში, ამგვარი წარმოდგენა მოიცავს გრაფიკული ობიექტების საზღვრულ რაოდენობას. მეორე მხრივ, ეს გრაფიკული ფაილები ძალიან მსუბუქნი არიან. ყოველი გადიდებისას ნახაზი რჩება ზუსტი, ვინაიდან კომპიუტერი ხელახლა ითვლის კოორდინატებს მოთხოვნილი მასშტაბის შესაბამისი ფუნქციით (მაშინ როცა bitmap წარმოდგენისას, ხდება პირდაპირ წერტილების გადიდება), ამგვარად გამოსახულება არ დეგრადირდება.
bitmap წარმოდგენაში რამდენიმეჯერ გადიდებისას, მრუდებს აქვთ მისრაფება გადაგლუვებისკენ, ერთგვაროვანი მრუდის ნაცვლად ჩნდება კიბისებრი ფორმა, რაც ნაკლებ დახვეწილია ვიდრე ვექტორული წარმოდგენა, სადაც გამოსახულება ინარჩუნებს პირვანდელ სიმკვეთრეს და დახვეწილობას. ამგვარად, ვექტორული წარმოდგენა გვაძლევს უსასრულო გადიდების საშუალებას.
ფორმატი
ვექტორული ნახატი სურათის თითქმის უსასრულო გარჩევადობის საშუალებას იძლევა. ერთსა და იმავე გარჩევადობისას, იგი ზოგადად უფრო პატარა მოცულობისაა ვიდრე „bitmap“ ნახატი, რამდენადაც მისი შემადგენელი თითოეული პიქსელის აღწერილობის ნაცვლად იგი მხოლოდ შემადგენელი ელემენტების აღწერილობას შეიცავს.
არსებობს ვექტორული ფაილების უამრავი ფორმატი. შეგვიძლია ჩამოვთვალოთ Adobe Flash, Illustrator ან SVG. არქიტექტორების ცნობილმა პროგრამამ Autocad-მა გაავრცელა ფაილების საკუთარი ფორმატები DXF და DWG.
კარტოგრაფიაში გამოყენება
ვექტორული ხატვა ძალზედ გამოყენებადია რუკების შედგენისას. მართლაც, ფენათა (შრეთა) პრინციპი, სადაც სხვადასხვა სიბრტყეები ერთმანეთზე ედება, საშუალებას იძლევა, მაგალითად, ისეთი მრავალრიცხვოვანი ინფორმაციების, როგორიცაა მდინარეების, გზების, რელიეფების ერთმანეთზე დადებისა. წარწერები შესაძლებელია შემცირებული იქნას, თუმცა მაინც ყოველთვის ზუსტად წაკითხვადი იყოს. უარყოფითი მხარე არის ის, რომ არ უნდა გადაიტვირთოს ეს რუკები, რათა არ გახდნენ არაწაკითხვადები. მასშტაბის სწრაფად შეცვლის შესაძლებლობა და ვექტორული ნახატის სიმთელე შეესაბამება კარტოგრაფიის მოთხოვნებს. ამგვარად, მომხმარებელს შეუძლია ძალიან სწრაფად დაათვალიეროს დიდი სიზუსტით და გაამკვეთროს სასურველი ზონა.
რესურსები ინტერნეტში
კატეგორია:ციფრული გამოსახულება
Rhytidoponera anceps
Rhytidoponera anceps — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს. .
სქოლიო
კატეგორია:ჭიანჭველები
ოსოგოვოს მონასტერი
ოსოგოვოს წმინდა იოაკიმეს მონასტერი (Манастирот Свети Јоаким Осоговски) — მართლმადიდებლური მონასტერი მაკედონიის აღმოსავლეთით. მონასტერი არის მაკედონიის მართლმადიდებელი ეკლესიის დაქვემდებარებაში. ბულგარელები მონასტერს მიიჩნევენ ეროვნულ ისტორიულ მემკვიდრეობად.
მდებარეობს ოსოგოვოს მთების ხეობაში, ქალაქ კრივა-პალანკიდან ჩრდილო-აღმოსავლეთით 2 კილომეტრში.
ისტორია
იოაკიმე ოსოგვოელის ცხოვრების მიხედვით მონასტერი დაარსდა მანუელ I კომნენოსის მმართველობის პერიოდში. დიდი თურქული ომის პერიოდში 1690 წელს მონასტერი მნიშვნელოვნად დაზარალდა.
სქოლიო
კატეგორია:ჩრდილოეთ მაკედონიის მონასტრები
დიდი ატენის ნათლისმცემლის ეკლესია
300px|მინი|დიდი ატენის ნათლისმცემლის ეკლესია მინი|300პქ|დიდი ატენის იოანე ნათლისმცემლის ეკლესიის საერთო ხედი დიდი ატენის ნათლისმცემლის ეკლესია – ეკლესია გორის მუნიციპალიტეტის სოფელ დიდი ატენის მახლობლად ატენის სიონის მოპირდაპირე მხარეს, მდინარე ტანის მარჯვენა ნაპირზე, მთის ტყიან ფერდობზე. თარიღდება გვიანდელი ფეოდალური ხანის გარდამავალი პერიოდით.
300px|მინი|იოანე ნათლისმცემლის ეკლეია ეკლესია დარბაზულია (7,3 X 4 მ), ნაგებია ნატეხი ქვით. ეკლესიის თაღოვანი შესასვლელები სამხრეთით და დასავლეთითაა. ნახევარწრიულ აფსიდში ვიწრო სარკმელია. ასეთივე სარკმელია დასავლეთ კედელში. აფსიდში მოგვიანებით გაჭრილი ვიწრო თაღოვანი შესასვლელი (ამოქოლილია) ეკლესიას ჩრდილოეთ მინაშენთან აკავშირებდა. დარბაზი გადახურულია ცილინდრული კამარით. ლავგარდანი თაროსებრია, აღმოსავლეთ და დასავლეთ ფასადებზე ჰორიზონტალური შემონაკეცები აქვს. ეკლესია მთლიანად იყო მოხატული. ფერადოვანი ლაქები შეიმჩნევა კამარაში, სარკმლის ჭრილში, შესასვლელის ლუნეტში.
მოხატულობის ფრაგმენტები შემორჩენილია საკურთხეველში და დარბაზის კედლებზე. საკურთხევლის მოხატულობა სამ რეგისტრად იყოფა. პირველ რეგისტრში (კონქში) წარმოდგენილი ვედრების კომპოზიცია გავრცობილი სქემისაა: მთავარი პერსონაჟების გარდა გამოსახულია ექვსფრდედები და ანგელოზები. მეორე რეგისტრში წარმოდგენილია მოციქულები. მესამე რეგისტრში გაირჩევა ეკლესიის მამათა მოწითალო-აგურისფერი აბრისები. საკურთხევლის სარკმლის წირთხლები შემკულია მცენარეული ორნამენტით. დარბაზის კედლებზე დარჩენილია სიუჟეტური კომპოზიციათა ფრაგმენტები: სამხრეთ კედლის აღმოსავლეთ მონაკვეთზე - ხარება; ჩრდილოეთ კედლის აღმოსავლეთ მონაკვეთში, პეიზაჟის ფონზე - ანგელოზის ფიგურა. კამარაში კომპოზიციები გაყოფილია ვიწრო ორნამენტული ზოლით. კოლორიტში ჭარბობს ლაჟვარდოვანი ცისფერი, მოწითალო-აგურისფერი, მოწითალო-ოქროსფერი და ოქროსფერი ოქრა.
ლიტერატურა
კატეგორია:გორის მუნიციპალიტეტის ტაძრები
დევალვაცია
დევალვაცია (ლათ. de — შემცირება; ლათ. valeo — ღირებულება, მნიშვენლობის ქონა) — ოქროს რაოდენობის წილის შემცირება ფულად ერთეულზე ოქროს სტანდარტის პირობებში. თანამედროვე პირობებში ტერმინი გამოიყენება ეროვნული ვალუტის კურსის ოფიციალური შემცირებისთვის მყარ ვალუტებთან მიმართებაში ფიქსირებული ვალუტის კურსის სისტემაში, სავალუტო ხელისუფლების დადგენილებით.
სქოლიო
კატეგორია:ფული
ბრაიდსჰედში დაბრუნება
„ბრაიდსჰედში დაბრუნება“ — ინგლისელი მწერლის, ივლინ ვოს, რომანი, პირველად გამოქვეყნდა 1945 წელს.
ნაწარმოებში მოქმედება 1920-იანი წლებიდან 1940-იანი წლების დასაწყისამდე მიმდინარეობს. რომანი მოგვითხრობს საშუალო კლასის წარმომადგელი ჩარლზ რაიდერის ცხოვრების შესახებ, რომელიც ოქსფორდში სწავლისას სებასტიან ფლაიტს და მის ოჯახს უმეგობრდება. ფლაიტები, მდიდარ ინგლისელი კათოლიკეები, ბრაიდსჰედის სასახლეში ცხოვრობენ. რომანში აღწერილია ჩარლზის სასიყვარულო ურთიერთობები სებასტიანთან და მის დასთან, ჯულიასთან.
„ბრაიდსჰედში დაბრუნება“ ინგლისური არიტოკატიისა და კათოლიციზმის ხანისადმი ნოსტალგიითა განმსჭვალული. 1981 წელს რომანის სატელევიზიო ადაპტაცია შედგა.
რესურსები ინტერნეტში
კატეგორია:1945 წლის რომანები კატეგორია:ინგლისური რომანები კატეგორია:ცენზურის მიერ აკრძალული წიგნები
იულიუს ვინცენც ფონ კრომბჰოლცი
იულიუს ვინცენც ფონ კრომბჰოლცი (Julius Vincenz von Krombholz; დ. 19 დეკემბერი, 1782, ობერპოლიცი — გ. 2 ნოემბერი, 1843, პრაღა) — გერმანელი ექიმი და მიკოლოგი, ფილოსოფიის დოქტორი, პროფესორი, კარლის უნივერსიტეტის რექტორი, გერმანიის მეცნიერებათა აკადემიის წევრი.
ბიოგრაფია
დაიბადა 1872 წლის 19 დეკემბერს ქალაქ ობერპოლიცში, ჩეხეთში. 1803 წელს ჩაირიცხა სამედიცინო ფაკულტეტზე კარლის უნივერსიტეტში (პრაღა). 1811-1814 წლებში მუშაობდა პროზექტორად ანატომიის ინსტიტუტში. 1814 წელს მიიღო ფილოსოფიის დოქტორის ხარისხი. აგრეთვე, დაინიშნა თეორიული ქირურგიის ფროფესორად. 1820 წელს გახდა კარლის უნივერსიტეტის მედიცინისა და პათოლოგიის პროფესორი. 1825-1836 წლებში მუშაობდა პრაღის სამედიცინო სასწავლებელში. 1830-იანებში, ქოლერის ეპიდემიის პერიოდში რამდენიმე ჰოსპიტალის დირექტორი იყო. 1831 წელს დაინიშნა კარლის უნივერსიტეტის რექტორად. მოგვიანებით, კრომბჰოლცი მიკოლოგიით დაინტერესდა. მისი ნაშრომი Naturgetreue Abbildungen und Beschreibungen der Schwämme (გამოდიოდა 1831 წლიდან), არის პირველი ატლასი, რომელშიც აღწერილი იყო თანამედროვე ჩეხეთის სოკოები. 1838 წელს აირჩიეს გერმანიის (ლეოპოლდინა) მეცნიერებათა აკადემიის წევრად.